open-index/open-wikipedia-markdown huggingface dataset:
ฉีเฟย (จักรพรรดิยงเจิ้ง)

**ฉีเฟย** (1676 – 31 พฤษภาคม 1739) แห่งตระกูลหลี่ ชาวจีนฮั่น เป็นพระราชเทวีในจักรพรรดิยงเจิ้ง พระนางมีพระชันษาสูงกว่าพระองค์สองปี

## พระประวัติ

### ภูมิหลังครอบครัว
พระนามเดิมของฉีเฟยไม่ได้ถูกบันทึกไว้ในประวัติศาสตร์

* พระบิดา: เหวินปี้ () ทำหน้าที่เป็นนายอำเภอ ()

### รัชศกคังซี
ฉีเฟย ประสูติในปี 1676 , 1691 หรือ 1694 ท่านหญิงหลี่ ได้เข้าประทับในที่ประทับของยงชินอ๋อง, อิ้นเจิน และกลายเป็นเช่อฝูจิ้น ในวันที่ 15 สิงหาคม 1695 พระนางได้ให้ประสูติบุตรคนแรกเป็นพระธิดาคือองค์หญิงเหอซั่วหวยเค่อ ในวันที่ 19 กรกฎาคม 1697 พระนางได้ให้ประสูติบุตรคนที่สองเป็นพระโอรสชื่อ องค์ชายหงเฟิน ซึ่งสิ้นพระชนม์ก่อนกำหนดในวันที่ 30 มีนาคม 1699 ในวันที่ 19 กันยายน 1700 พระนางได้ให้การประสูติบุตรคนที่สามเป็นพระโอรสชื่อ องค์ชายหงหยุน ซึ่งสิ้นพระชนม์เมื่ออายุ 10 ขวบในวันที่ 10 ธันวาคม 1710 ในวันที่ 18 มีนาคม 1704 พระนางได้ให้ประสูติบุตรคนที่สี่เป็นพระโอรสชื่อ องค์ชายหงสือ

### รัชศกยงเจิ้ง
จักรพรรดิคังซีสวรรคต และพระราชโอรสของพระองค์ คือ จักรพรรดิยงเจิ้ง ขึ้นครองราชย์ต่อในวันที่ 27 ธันวาคม ค.ศ. 1722 และในวันที่ 28 มีนาคม ค.ศ. 1723 พระนางได้รับบรรดาศักดิ์เป็น "ฉีเฟย"

### รัชศกเฉียนหลง
พระนางหลี่เสด็จสิ้นพระชนม์เมื่อวันที่ 31 พฤษภาคม พ.ศ. 2282 รัชสมัยจักรพรรดิเฉียนหลง พระนางถูกฝังไว้ที่สุสานไท่ ใน สุสานหลวงตะวันตกแห่งราชวงศ์ชิง

## ฐานันดรศักดิ์

#### รัชสมัย [[จักรพรรดิคังซี]] (ครองราชย์ ค.ศ. 1661–1722):
* ท่านหญิงหลี่ (1676)
* เช่อฝูจิ้น (; 1691 หรือ 1694)

#### รัชสมัย [[จักรพรรดิยงเจิ้ง]] (ครองราชย์ ค.ศ. 1722–1735)
* ฉีเฟย (; 28 มีนาคม  1723 )

## พระราชบุตร

#### ในฐานะเช่อฝูจิ้น :
* องค์หญิงเหอซั่วหวยเค่อ (; 15 สิงหาคม 1695 – เมษายน/พฤษภาคม 1717) ธิดาคนที่สองของจักรพรรดิยงเจิ้ง
** อภิเษกกับ ซิงเต๋อ (; เสียชีวิตในปี ค.ศ. 1739) ของตระกูลแมนจู น่ารา ในเดือนกันยายน/ตุลาคม ค.ศ. 1712
* หงเฟิน (; 19 กรกฎาคม 1697 – 30 มีนาคม 1699) พระราชโอรสองค์ที่สองของจักรพรรดิยงเจิ้ง
* หงหยุน (; 19 กันยายน 1700 – 10 ธันวาคม 1710) พระราชโอรสองค์ที่สาม (องค์ที่สอง) ของจักรพรรดิยงเจิ้ง
* หงสือ (; 18 มีนาคม 1704 – 20 กันยายน 1727) พระราชโอรสองค์ที่สี่ (ที่สาม) ของจักรพรรดิยงเจิ้ง

## อ้างอิง

หมวดหมู่:บุคคลที่เสียชีวิตในปี พ.ศ. 2282
หมวดหมู่:บุคคลที่เกิดในปี พ.ศ. 2219
หมวดหมู่:บทความที่มีข้อความภาษาจีน
หมวดหมู่:บาทบริจาริกาในราชสำนักชิง
ฟาเทอร์ฟิกเกอร์

"**ฟาเทอร์ฟิกเกอร์**" () เป็นเพลงของเทย์เลอร์ สวิฟต์ นักร้อง-นักแต่งเพลงชาวอเมริกัน จาก*[[เดอะไลฟ์ออฟอะโชว์เกิร์ล]]* (2025) อัลบั้มลำดับที่สิบสองของเธอ เพลงนี้ได้รับแรงบันดาลใจจากเพลง"ฟาเทอร์ฟิกเกอร์"ของจอร์จ ไมเคิลที่ออกใน ค.ศ. 1987 และนำบางส่วนของทำนองเพลงนั้นมาใช้ในเพลงของเธอ นักวิจารณ์คาดการณ์ว่าเพลงนี้อาจได้แรงบันดาลใจจากอาชีพช่วงต้นของสวิฟต์ และประเด็นข้อพิพาทเรื่องแผ่นมาสเตอร์ของเธอ

## เบื้องหลัง
ในเดือนธันวาคม ค.ศ. 1987 ไมเคิลออกเพลง"ฟาเทอร์ฟิกเกอร์"พร้อมกับอัลบั้ม''เฟธ''ที่ประสบความสำเร็จในเชิงพาณิชย์ เพลงนี้พูดถึงนักร้องที่มีความสัมพันธ์ที่สนิทสนมกับคนที่เขารัก ดูแล และปกป้องอีกฝ่าย ใน ค.ศ. 2016 ไมเคิลเสียชีวิตในวัย 53 ปี

## เพลงและเนื้อเพลง
[thumb|upright=0.7|[จอร์จ ไมเคิลในปี 1988]]

เพลงบัลลาดป็อป "ฟาเทอร์ฟิกเกอร์" เป็นเพลงที่สอดแทรกในเพลงของไมเคิล โดยใช้เนื้อร้อง "I'll be your father figure" และทำนองที่คล้ายกัน ด้วยเหตุนี้ ไมเคิลจึงได้รับเครดิตในฐานะผู้ร่วมแต่งเพลงนี้ หลังปล่อยเพลงออกมา เกิดการตีความแบบหลักของเพลงนี้ในหมู่ผู้ฟังและนักวิจารณ์สองแบบ แนวแรกคือเนื้อเพลงอ้างถึงอาชีพช่วงต้นของสวิฟต์ และความสัมพันธ์ทางธุรกิจของเธอกับสกอตต์ บอร์เชตตา รวมถึงการขายผลงานมาสเตอร์ของเธอให้กับสกูเตอร์ บราวน์ในเวลาต่อมา อีกรูปแบบหนึ่งตั้งสมมติฐานว่าเพลงนี้พูดถึงข่าวลือเรื่องความบาดหมางกับโอลิเวีย โรดริโก นักร้อง ซึ่งพาดพิงถึงข้อพิพาทเกี่ยวกับเครดิตการแต่งเพลง

ในการให้สัมภาษณ์กับจิมมี แฟลลอน สวิฟต์กล่าวว่าเพลงนี้ถ่ายทอดความสัมพันธ์ระหว่างอาจารย์–ลูกศิษย์ และแต่งขึ้นจากมุมมองของอาจารย์ที่ปรึกษา เธอระบุว่ารู้สึกเชื่อมโยงกับตัวละครลูกศิษย์ในเพลงนี้ แม้ว่าเพลงนี้จะเป็นมุมมองของ "ผู้เป็นเสมือนพ่อ" (ฟาเทอร์ฟิกเกอร์) ก็ตาม สวิฟต์ยังอธิบายกับแฟลลอนด้วยว่าเธอได้รับแรงบันดาลใจจากตัวละครโลแกน รอย ในรายการ *[[Succession (TV series)|Succession]]*

## ชาร์ต

## การรับรอง

## อ้างอิง

หมวดหมู่:เพลงในปี พ.ศ. 2568
หมวดหมู่:เพลงบันทึกเสียงที่ผลิตโดยแมกซ์ มาร์ติน
หมวดหมู่:เพลงบันทึกเสียงที่ผลิตโดยเชลล์แบ็ก (โปรดิวเซอร์เพลง)
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแมกซ์ มาร์ติน
หมวดหมู่:เพลงที่ประพันธ์คำร้องโดยเชลล์แบ็ก (โปรดิวเซอร์เพลง)
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
คู่กัด ห้องฉุกเฉิน

***คู่กัด ห้องฉุกเฉิน*** เป็นละครโทรทัศน์เกาหลีใต้ที่ออกอากาศในปี ค.ศ. 2014 นำแสดงโดยซง จี-ฮโยและชเว จิน-ฮย็อก ร่วมด้วยอี พิล-โม, ชเว ยอ-จิน และคลารา ออกอากาศทุกวันศุกร์และวันเสาร์ เวลา 20:40 น. ทางช่องเคเบิลทีวีเอ็นตั้งแต่วันที่ 24 มกราคม ถึง 5 เมษายน ค.ศ. 2014 รวมทั้งหมด 21 ตอน ละครโทรทัศน์แนวสุขนาฏกรรมจินตนิยม / ดราม่าทางการแพทย์เรื่องนี้ เล่าเรื่องราวของอดีตสามีภรรยาที่หย่าขาดจากกัน แต่เมื่อทั้งคู่กลับมาพบกันอีกครั้งหลายปีต่อมาในฐานะแพทย์ฝึกหัดในโรงพยาบาลเดียวกัน ความรู้สึกที่เคยจางหายไปก็เริ่มปะทุขึ้นอีกครั้ง ท่ามกลางความวุ่นวายของชีวิตในโรงพยาบาล

เนื่องจากละครได้รับความนิยม จึงได้เพิ่มตอนอีกหนึ่งตอน ละครเรื่องนี้ได้ขายลิขสิทธิ์ออกอากาศไปยังอีก 9 ประเทศรายการทอล์กโชว์ดนตรีพิเศษชื่อ "Reply with Music - Emergency Couple" ออกอากาศเมื่อวันที่ 6 พฤษภาคม ค.ศ. 2014 เพื่อขอบคุณผู้ชมที่ให้การสนับสนุน

## โครงเรื่อง
ขณะอยู่ในช่วงอายุยี่สิบต้น ๆ นักเรียนแพทย์ โอ ชัง-มิน และนักโภชนาการ โอ จิน-ฮี ตกหลุมรักและตัดสินใจแต่งงานกัน แม้จะถูกครอบครัวของเขาคัดค้านอย่างรุนแรงก็ตาม ชัง-มินมาจากครอบครัวแพทย์ที่ร่ำรวยและประสบความสำเร็จ ซึ่งมองว่า จิน-ฮี ไม่เหมาะสมกับเขา ครอบครัวของเขาจึงตัดการสนับสนุนทางการเงินหลังจากที่เขาแต่งงานกับเธอ เพื่อหาเงินอย่างเร่งด่วน ชัง-มินจึงละทิ้งความฝันในการเป็นแพทย์ และหันไปทำงานเป็นตัวแทนขายยา เขาทำงานอย่างไม่มีความสุข ขณะที่ปมด้อยในใจของจิน-ฮีทวีความรุนแรงขึ้น เมื่อครอบครัวของสามียังคงดูถูกและไม่ยอมรับเธอ ทั้งสองเริ่มมีปากเสียงกันบ่อยครั้ง และในที่สุดก็หย่าร้างกัน หกปีต่อมา ชัง-มินกลับไปเรียนแพทย์อีกครั้งเพื่อไล่ตามความฝันของเขา ขณะที่ จิน-ฮีก็เป็นนักศึกษาแพทย์เช่นกัน ทั้งคู่เรียนจบแพทย์และกลายเป็นแพทย์ฝึกหัดที่โรงพยาบาลเดียวกัน โดยต้องทำงานร่วมกันในห้องฉุกเฉินเป็นเวลาสามเดือน

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2557
หมวดหมู่:ละครโทรทัศน์เกาหลีใต้ในคริสต์ทศวรรษ 2010
หมวดหมู่:ละครโทรทัศน์ช่องทีวีเอ็น
หมวดหมู่:ละครโทรทัศน์โดยคีย์อีสต์
หมวดหมู่:ละครโทรทัศน์ทางการแพทย์เกาหลีใต้
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
เออ 3 ออสเตรียท็อป 40

**เออ 3 ออสเตรียท็อป 40** () คือชาร์ตซิงเกิลอย่างเป็นทางการของประเทศออสเตรีย รวมถึงเป็นชื่อรายการวิทยุที่นำเสนอชาร์ตนี้ด้วย ออกอากาศทุกวันอังคารทางสถานี Hitradio Ö3 รายการนี้นำเสนอชาร์ตซิงเกิล ริงโทน และยอดดาวน์โหลดของออสเตรีย โดยออกอากาศครั้งแรกเมื่อวันที่ 26 พฤศจิกายน ค.ศ. 1968 ภายใต้ชื่อ *Disc Parade* และมี Ernst Grissemann เป็นผู้ดำเนินรายการคนแรก

## อ้างอิง

## แหล่งข้อมูลอื่น
*ชาร์ตซิงเกิลอย่างเป็นทางการของออสเตรีย
*Ö3 ออสเตรีย ท็อป 75
*คลังข้อมูลแผนภูมิออสเตรีย

หมวดหมู่:ชาร์ตเพลง
อลัน บรู๊ค ไวเคานต์อลันบรู๊คที่ 1

จอมพล **อลัน ฟรานซิส บรู๊ค ไวเคานต์อลันบรู๊คที่ 1** (23 กรกฎาคม ค.ศ. 1983 - 17 มิถุนายน ค.ศ. 1963) เป็นเจ้าหน้าที่นายทหารระดับอาวุโสของกองทัพบกอังกฤษ เขาเป็นหัวหน้าคณะเสนาธิการจักรวรรดิ(CIGS) หัวหน้ากองทัพบกอังกฤษอย่างมืออาชีพในช่วงสงครามโลกครั้งที่สอง และได้รับการเลื่อนยศตำแหน่งเป็นจอมพล เมื่อวันที่ 1 มกราคม ค.ศ. 1944

บรู๊คได้เข้าฝึกฝนเป็นเจ้าหน้าที่นายทหารปืนใหญ่และกลายเป็นผู้บังคับการโรงเรียนปืนใหญ่ ลาร์คฮิลล์ใน ค.ศ. 1929 เขาเคยดำรงตำแหน่งผู้บังคับบัญชาในระดับกองพลและกองทัพน้อยต่าง ๆ ก่อนสงครามโลกครั้งที่สองและกลายเป็นผู้บัญชาการทหารแห่งกองกำลังบ้านเกิด(C-in-C Home Forces) ใน ค.ศ. 1940

บรู๊คได้ดำรงตำแหน่งเป็นหัวหน้าคณะเสนาธิการจักรวรรดิใน ค.ศ. 1941 ในบทบาทดังกล่าว เขาได้มุ่งเน้นกลยุทธ์ โดยเฉพาะอย่างยิ่งในเขตสงครามเมดิเตอร์เรเนียน เป้าหมายหลักของเขาคือการกำจัดกองกำลังฝ่ายอักษะออกไปจากแอฟริกาเหนือและขับไล่อิตาลีออกจากสงคราม เพื่อเปิดทางให้การเดินเรือของฝ่ายสัมพันธมิตรได้เข้ามาในพื้นที่เมดิเตอร์เรเนียน ความก้าวหน้าในพื้นที่เมดิเตอร์เรเนียนนี้ทำให้สามารถบุกข้ามช่องแคบอังกฤษจากตอนใต้ไปยังนอร์ม็องดีในฝรั่งเศสได้ เมื่อฝ่ายสัมพันธมิตรพร้อมและเยอรมันได้อ่อนแอลงอย่างมาก จากนั้นเขาจึงพัฒนากลยุทธ์เพื่อผลักดันกองทัพเยอรมันจากนอร์ม็องดีผ่านฝรั่งเศส และในที่สุดก็เข้าสู่เยอรมนี ในฐานะประธานคณะกรรมการเสนาธิการทหาร บรู๊คได้เป็นที่ปรึกษาคนสำคัญของนายกรัฐมนตรี วินสตัน เชอร์ชิล และมีบทบาทเป็นผู้ประสานงานความพยายามทางทหารของอังกฤษในชัยชนะของฝ่ายสัมพันธมิตรใน ค.ศ. 1945

ภายหลังจากเกษียณราชการจากกองทัพบกอังกฤษ บรู๊คได้ทำหน้าที่เป็น Lord High Constable of England ในช่วงพระราชพิธีสวมมงกุฎของสมเด็จพระราชินีนาถเอลิซาเบธที่ 2 ใน ค.ศ. 1953 "อนุทินสงคราม" ของเขาได้มีชื่อเสียงโด่งดังในด้านการวิพากษ์วิจารณ์นโยบายบางประการของเชอร์ชิลและมุมมองตรงไปตรงมาของบรู๊คเกี่ยวกับบุคคลสำคัญคนอื่น ๆ ในสงคราม

## อ้างอิง

หมวดหมู่:ทหารชาวสหราชอาณาจักรในสงครามโลกครั้งที่สอง
หมวดหมู่:จอมพลชาวสหราชอาณาจักร
หมวดหมู่:นายพลในสงครามโลกครั้งที่สอง
หมวดหมู่:นักยุทธศาสตร์ทหาร
ทาสรักสังเวียนเถื่อน

เป็นซีรีส์มังงะญี่ปุ่นที่เขียนโดยไซโซ ฮาราวาตะ และวาดภาพโดยซุนตะ เริ่มตีพิมพ์ในนิตยสารมังงะแนว''โชเน็น''*[[ดราก้อน เอจ รายเดือน]]*ของฟูจิมิ โชโบในเดือนสิงหาคม พ.ศ. 2565

## สื่อ
### มังงะ
*ทาสรักสังเวียนเถื่อน ~พิชิตสาวสุดแกร่งด้วยสกิลสุดกาก ฮาเร็มทาสอยู่ไม่ไกลเกินเอื้อม~*เขียนโดยไซโซ ฮาราวาตะ และวาดภาพโดยซุนตะ เริ่มตีพิมพ์เป็นตอนในนิตยสารมังงะแนว''โชเน็น''*[[ดราก้อน เอจ รายเดือน]]*ของฟูจิมิ โชโบ เมื่อวันที่ 9 สิงหาคม พ.ศ. 2565 ตอนต่างๆ ได้รับการรวบรวมตีพิมพ์เป็นเล่ม(*[[ทังโกบง]]*) จำนวน 6 เล่ม ณ เดือนตุลาคม พ.ศ. 2568 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 24 กรกฎาคม พ.ศ. 2567

### อื่นๆ
เพื่อเป็นการฉลองการจำหน่ายซีรีส์นี้เกิน 1 ล้านเล่ม วิดีโอโปรโมตพร้อมกับการบรรยายโดยอากิโอะ โอตสึกะ ได้ถูกอัปโหลดไปยังช่องยูทูบของคาโดกาวะคอร์ปอเรชั่น เมื่อวันที่ 9 กันยายน พ.ศ. 2567

## ผลตอบรับ
ในเดือนตุลาคม พ.ศ. 2568 ซีรีส์ดังกล่าวมีการจำหน่ายมากกว่า 1.5 ล้านชุด

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2565
หมวดหมู่:การ์ตูนญี่ปุ่นแนวโลดโผน
หมวดหมู่:อนิเมะและมังงะเกี่ยวกับการกลับชาติมาเกิด
หมวดหมู่:อนิเมะและมังงะแนวแบทเทิลรอยัล
หมวดหมู่:มังงะของสำนักพิมพ์ฟูจิมิ โชโบ
หมวดหมู่:การ์ตูนญี่ปุ่นแนวฮาเร็ม
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนวโชเน็ง
หมวดหมู่:ฟีนิกซ์ (สำนักพิมพ์)
นักเรียนอลวน มัธยมอลเวง

**นักเรียนอลวน มัธยมอลเวง** เป็นละครโทรทัศน์เกาหลีใต้นำแสดงโดยคิม จ็อง-ฮย็อน, คิม เซ-จ็อง, ชัง ดง-ยุน, ฮัน ซ็อน-ฮวา และฮัน จู-วัน ออกอากาศทุกวันจันทร์และอังคาร เวลา 22:00 น. (เวลามาตรฐานเกาหลี) ทางช่องเคบีเอสทู ตั้งแต่วันที่ 17 กรกฎาคม ถึง 5 กันยายน ค.ศ. 2017 รวมทั้งหมด 16 ตอน ละครเรื่องนี้เป็นภาคที่ 7 ของแฟรนไชส์ School ทางช่องเคบีเอสทู

## โครงเรื่อง
โครงเรื่องเล่าถึงกลุ่มนักเรียนมัธยมปลายที่พยายามรับมือกับความเครียดจากการถูกจัดอันดับตามผลการสอบ และต้องเผชิญความยากลำบากของการเป็นวัยรุ่นในระบบการศึกษาที่เต็มไปด้วยความกดดันและการทุจริต ตัวเอกของเรื่องคือ รา อึนโฮ (คิม เซ-จ็อง) เด็กสาววัย 18 ปีที่ร่าเริงและมีจิตใจดี ซึ่งใฝ่ฝันอยากเป็นศิลปินเว็บตูน แต่กลับต้องเข้าไปพัวพันกับภารกิจตามหาตัวก่อปัญหาลึกลับในโรงเรียนที่รู้จักกันในชื่อว่า “Student X” เมื่อเธอถูกกล่าวหาว่าเป็น Student X ความฝันที่จะเข้ามหาวิทยาลัยเพื่อเรียนศิลปะก็ตกอยู่ในความเสี่ยง เมื่อเธอต้องเผชิญกับการถูกไล่ออกจากโรงเรียน ฮย็อน แท-อุน (คิม จ็อง-ฮย็อน) เป็นลูกชายของผู้อำนวยการโรงเรียน เขาเป็นคนที่ดูเหมือนใช้ชีวิตแบบไม่คิดมากและสนุกไปวัน ๆ แต่ภายในกลับซ่อนบาดแผลลึกเอาไว้ ซง แด-ฮวี (ชัง ดง-ยุน) เป็นนักเรียนที่ฉลาดและมักได้อันดับ 1 เสมอ แต่ต้องเผชิญกับปัญหาเรื่องค่าใช้จ่าย เพราะไม่มีเงินมากพอจะเข้าเรียนในมหาวิทยาลัยในฝันของเขา

## นักแสดง
### นักแสดงหลัก
* คิม จ็อง-ฮย็อน รับบท ฮย็อน แท-อุน/Student X
: ลูกชายจอมกบฏของผู้อำนวยการโรงเรียน เขาไม่จริงจังกับเรื่องเรียน และไม่ชอบพ่อของเขา ในความเป็นจริง เขาคือ Student X ที่คอยสร้างปัญหาในโรงเรียนโดยไม่เปิดเผยตัวตน เขาประสบอุบัติเหตุทางรถจักรยานยนต์จนทำให้จุน-กี เพื่อนสนิทของเขาเสียชีวิต หลังจากที่จุน-กีช่วยเหลืออึน-โฮ ซึ่งต่อมาอึน-โฮกลายเป็นคนที่แท-อุนสนใจ

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2560
หมวดหมู่:ละครโทรทัศน์เกาหลีใต้ในคริสต์ทศวรรษ 2010
หมวดหมู่:ละครโทรทัศน์ช่องเคบีเอส
หมวดหมู่:ละครโทรทัศน์เกาหลีใต้เกี่ยวกับวัยรุ่น
ซู่เกอชือหลี่

**พระนางซู่เกอชือหลี่ หรือ พระนางซูเกอซิรี** (จีน:速哥失里; ไม่ปรากฏ — ไม่ปรากฏ) ประสูติในสกุลฮองีรัดเป็นจักรพรรดินีองค์ที่สองของคูเล็ก ข่าน(จักรพรรดิหยวนอู่จง) ต่อจากจักรพรรดินีเจิ้งเก๋อ

ไม่ปรากฏปีประสูติของพระนางพระนางทรงเป็นจักรพรรดินีองค์ที่สองต่อจากจักรพรรดินีเจิ้งเก๋อ โดยตามบันทึกประวัติศาสตร์ราชวงศ์หยวน บันทึกไว้ว่าพระนางเป็นธิดาของอันเชิน ฮาร์ จี หรือลูกพี่ลูกน้องของพระนางเจิ้งเก๋อ ทั้งนี้พระนางไม่ทรงมีพระราชบุตร

## อ้างอิง
*《元史·卷114》，出自宋濂《元史》
*《新元史/卷104》，出自柯劭忞《新元史》
*《新元史 卷一百四 列傳第一》

หมวดหมู่:จักรพรรดินีราชวงศ์หยวน
กัมปงปาไซ

**กัมปงปาไซ** () เป็นหมู่บ้านในเขตบรูไน-มัวรา ประเทศบรูไน โดยมีประชากร 2,204 คนใน ค.ศ. 2016 ถือเป็นหนึ่งใรหมู่บ้าน 4 แห่งในมูกิมเซิงกูรง มีรหัสไปรษณีย์คือ BG1221

## อ้างอิง
ซีมิวลิงก์

**ซีมิวลิงก์** (Simulink) เป็นระบบจำลองสำหรับ การสร้างแบบจำลอง การจำลอง และ การวิเคราะห์ ที่พัฒนาโดย MathWorks

## ภาพรวม
thumb|354x354px
thumb|300x300px
ซีมิวลิงก์เป็นส่วนหนึ่งของกลุ่มผลิตภัณฑ์แมตแล็บ โดยสามารถเลือกติดตั้งไปพร้อมกับการติดตั้งแมตแล็บได้

ส่วนต่อประสานหลักที่ใช้คือชุดเครื่องมือแผนภาพบล็อก กราฟิกและชุดไลบรารี บล็อกที่ปรับแต่งได้ โดยใช้งานร่วมกับสภาพแวดล้อมแมตแล็บ มีการนำไปใช้อย่างแพร่หลายในสาขาต่าง ๆ เช่น ทฤษฎีระบบควบคุม และ การประมวลผลสัญญาณดิจิทัล สำหรับการจำลองและการออกแบบแบบในหลากหลายสาขา

ภายในมีชุดบล็อกที่แบบต่าง ๆ มากมายสำหรับใช้งานในแต่ละสาขา แต่บล็อกบางประเภทจำเป็นต้องติดตั้งกล่องเครื่องมือเฉพาะทางเพิ่มเติม ตัวอย่างเช่น DSP System Toolbox ซึ่งมักใช้ในการประมวลผลสัญญาณดิจิทัล จำเป็นต้องติดตั้ง Signal Processing Toolbox

## ผลิตภัณฑ์เสริม
ผลิตภัณฑ์ฮาร์ดแวร์ และ ซอฟต์แวร์ หลายรายการจาก MathWorks รวมไปถึงบริษัทอื่น สามารถใช้งานร่วมกับซีมิวลิงก์ได้

### การสร้างโค้ด
Simulink Coder ซึ่งเป็นผลิตภัณฑ์จาก MathWorks ช่วยให้สามารถสร้างโค้ดภาษาซี โดยอัตโนมัติจากแบบจำลองแผนภาพบล็อกที่สร้างขึ้นในซีมิวลิงก์เพื่อนำไปใช้งานระบบเวลาจริง ด้วยความยืดหยุ่นและความสามารถในการวนซ้ำอย่างรวดเร็ว จึงเป็นเครื่องมือยอดนิยมสำหรับงานออกแบบ ระบบฝังตัว และมีการใช้กันอย่างแพร่หลาย เนื่องจากช่วยเพิ่มประสิทธิภาพและความยืดหยุ่นของโค้ด

นอกจากนี้ Embedded Coder ยังสร้างโค้ดที่มีประสิทธิภาพสำหรับระบบฝังตัวอีกด้วย

ส่วนเสริมยังรองรับ Embedded Target เฉพาะ รวมถึงไมโครคอมพิวเตอร์จากเท็กซัสอินสตริวเมนต์ เป็นต้น

นอกจากนี้ HDL Coder โดย MathWorks สามารถใช้สร้าง VHDL และ Verilog จากแบบจำลองแผนภาพบล็อกซีมูลิงก์และแผนภูมิสเตตโฟลว์ได้โดยอัตโนมัติ

## อ้างอิง

หมวดหมู่:ซอฟต์แวร์ข้ามแพลตฟอร์ม
หมวดหมู่:ซอฟต์แวร์บนลินุกซ์
หมวดหมู่:แบบจำลองทางคณิตศาสตร์
มาเอร์ การ์ริโซ

**มาเอร์ เมาริซิโอ การ์ริโซ** () (เกิดเมื่อวันที่ 19 กุมภาพันธ์ 2006) เป็นนักฟุตบอลอาชีพชาวอาร์เจนตินา ซึ่งเล่นในตำแหน่งกองหน้าตัวกลางให้กับ เบเลซซาร์ฟิล และฟุตบอลทีมชาติอาร์เจนติน่ารุ่นอายุไม่เกิน 20 ปี

## ช่วงแรก
การ์ริโซเริ่มเล่นฟุตบอลตอนอายุ 5 ขวบ ในโรงเรียนสอนฟุตบอลสำหรับเด็กในบ้านเกิดของเขา โกโลเนียโดรา เขาเล่นในรุ่นเยาวชนของเซนตรัลกอร์โดบาอยู่ที่นั่นสักพัก

## สโมสร
### เบเลซซาร์ฟิล
ในปี 2015 เขาเข้าร่วมสโมสรเบเลซซาร์ฟิล ที่ที่ในปี 2023 เขาเป็นผู้ทำประตูได้สูงสุดของรุ่นเยาวชนด้วยจำนวน 26 ประตู

เขาลงเล่นให้กับทีมชุดใหญ่เป็นครั้งแรกในวันที่ 17 มกราคม 2024 ในเกมที่พบกับเบลกราโนในเซริเอริโอเดลาปลาตา 2024

ในโกปาอาร์เฆนตินา 2024 เขาลงเล่นเกมการแข่งขันอย่างเป็นทางการในวันที่ 6 สิงหาคม 2024 และทำประตูแรกในฐานะนักฟุตบอลอาชีพได้a

## ทีมชาติ
ดิเอโก ปลาเซนเตเรียกเขาติดทีมชาติอาร์เจนตินา อายุไม่เกิน 17 ปีในเดือนพฤศจิกายน 2023 เพื่อที่จะลงเล่นในฟุตบอลโลก อายุไม่เกิน 17

ในเดือนสิงหาคมI 2024 ฆาบิเอร์ มัสเชราโนเรียกเขาติดทีมชาติอาร์เจนตินา อายุไม่เกิน 20 ปีเพื่อที่จะลงเล่นในเกมอุ่นเครื่องกับทีมต่างชาติ ในปี 2025 เขาอยู่ในกลุ่มรายชื่อที่จะเข้าร่วมการแข่งขันฟุตบอลชิงแชมป์อเมริกาใต้ รุ่นอายุไม่เกิน 20 ปี 2025 ที่ประเทศเวเนซุเอลา

## เกียรติประวัติ
**เบเลซซาร์ฟิล**
*ปริเมราดิบิซิออนเดอาร์เฆนตินา: 2024
*ซูเปร์โกปาอินเตร์นาซิโอนัล: 2024

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2549
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากซานเตียโกเดลเอสเตโร
หมวดหมู่:นักฟุตบอลชายชาวอาร์เจนตินา
หมวดหมู่:นักฟุตบอลเยาวชนชายทีมชาติอาร์เจนตินา
หมวดหมู่:กองหน้าฟุตบอลชาย
หมวดหมู่:ผู้เล่นกลุบอัตเลติโกเบเลซซาร์ฟิล
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:นักกีฬาชาวอาร์เจนตินาในศตวรรษที่ 21
ฆวนมา โมเรโน

**ฆวน มานูเอล "ฆวนนา" โมเรโน บอนิยา** () (เกิด 1 พฤษภาคม ค.ศ.1970) เป็นนักการเมืองชาวสเปนและหัวหน้าพรรคของพรรคประชาชนแคว้นอันดาลูซิอา ตั้งแต่วันที่ 18 มกราคม 2019 เขาดำรงตำแหน่งประธานฝ่ายบริหารแคว้นปกครองตนเองอันดาลูซิอา  เขาเป็นตัวแทนของเขตเลือกตั้ง Cantabria ในสภาผู้แทนราษฎรสเปน ตั้งแต่ปี 2000 ถึง 2004 และเขตเลือกตั้งมาลากา ตั้งแต่ปี 2007 ถึง 2011 เขายังเป็นสมาชิกวุฒิสภาสเปน และรัฐสภาอันดาลูซิอา ภายใต้การนำของเขา สาขาภูมิภาคของพรรคประชาชน ได้รับทั้งผลลัพธ์ที่แย่ที่สุด (ใน ปี 2018) และผลลัพธ์ที่ดีที่สุด (ใน ปี 2022) ในรูปแบบเปอร์เซ็นต์

## ชีวิตช่วงแรกและการศึกษา
เขาเกิดที่บาร์เซโลนา, แคว้นกาตาลุญญา ในปี พ.ศ. 2513 เป็นบุตรคนที่สองของผู้อพยพชาวอันดาลูซิอาสองคน (ฆวน โมเรโน และ María Bonilla) ซึ่งมาจากเมือง Alhaurín el Grande ในจังหวัดมาลากา  เมื่ออายุเพียงสามเดือนเมื่อครอบครัวของเขากลับมายังแคว้นอันดาลูซิอา ซึ่งเป็นที่ที่เขาใช้ชีวิตวัยเด็ก   โมเรโนได้รับปริญญาตรีสาขาพิธีการและความสัมพันธ์สถาบันจากมหาวิทยาลัย Camilo José Cela (UCJC) 

## อาชีพทางการเมือง
ฆวนมา โมเรโน เริ่มต้นเส้นทางอาชีพทางการเมืองเมื่ออายุ 24 ปี เขาได้ลงสมัครรับเลือกตั้งสมาชิกสภาเทศบาลเมืองมาลากา ภายใต้พรรคประชาชน (Partido Popular) ซึ่งเป็นพรรคอนุรักษ์นิยมหลักของสเปน โดยได้รับเลือกเป็นสมาชิกสภาเทศบาล นอกจากนี้ เขายังดำรงตำแหน่งประธานพรรคคนรุ่นใหม่ (New Generations) และประสานงานการเมืองระดับภูมิภาคของพรรค ร่วมกับฆาเบียร์ อาเรนัส ซึ่งโมเรโนดำรงตำแหน่งประธานสาขาแคว้นอันดาลูเซียของพรรคตั้งแต่ปี 1993 ถึง 1999 และนับตั้งแต่ 2014 เป็นต้นมา 

### สมาชิกสภาเทศบาลเมืองมาลากา (1995–1997)
ในปี 1995 เมื่อเขาอายุ 25 ปี เขาได้รับเลือกให้เป็นสมาชิกสภาเยาวชนและกีฬาของรัฐบาลเมืองมาลากา โดยมีเซเลีย บิยาโลบอส เป็นนายกเทศมนตรีในตอนนั่น  รวมถึงเป็นประธานคณะกรรมการเทศบาลของเขตกัมปานิลลาสและปวยร์โตเดลาตอร์เร  หนึ่งปีต่อมา เขาได้ดำรงตำแหน่งหัวหน้าพรรคคนรุ่นใหม่แคว้นอันดาลูซิอา

### ประธานฝ่ายบริหารแคว้นปกครองตนเองอันดาลูซิอา (2000–2011)
ในการเลือกตั้งแคว้นอันดาลูซิอาปี 2018 พรรคประชาชนซึ่งนำโดยโมเรโนได้รับที่นั่งในรัฐสภา 26 ที่นั่ง จบอันดับสองรองจากพรรคแรงงานสังคมนิยมสเปน (PSOE) ซึ่งเป็นพรรคการเมืองเดียวในรัฐบาลแคว้นอันดาลูซิอา นับตั้งแต่สเปนเปลี่ยนมาเป็นประชาธิปไตย โดยได้ที่นั่งไป 33 ที่นั่ง  แม้ว่าพรรคประชาชน จะทำผลงานได้ไม่ดีที่สุดในประวัติศาสตร์แคว้น แต่ก็สามารถบรรลุข้อตกลงกับพรรค Ciudadanos (Cs) พรรคเสรีนิยม ซึ่งได้ที่นั่งไป 21 ที่นั่ง และได้รับการสนับสนุนจาก Vox ซึ่งเป็นพรรคขวาจัดรุ่นใหม่ที่ได้ 12 ที่นั่ง ด้วยวิธีนี้ โมเรโนจึงได้รับเลือกเป็นประธานโดยได้รับการสนับสนุนจากสมาชิกรัฐสภาของแคว้นอันดาลูเซีย 59 คนจากทั้งหมด 109 คน  ด้วยเหตุนี้ เขาจึงกลายเป็นประธานอนุรักษ์นิยมคนแรกของแคว้นอันดาลูซิอาในระบอบประชาธิปไตยที่ยาวนานสี่ทศวรรษของสเปน 

เนื่องจาก Vox ปฏิเสธเงินงบประมาณปี 2022 เขาจึงเรียกร้องให้มีการเลือกตั้งกะทันหัน ใน การเลือกตั้งแคว้นปกครองตนเองปี 2022 พรรคประชาชน ได้รับเสียงข้างมากเด็ดขาดด้วย 58 ที่นั่ง ส่งผลให้ Vox ไม่สามารถเอาชนะพรรคแรงงานสังคมนิยม ที่เคยครองเสียงข้างมากได้

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2513
หมวดหมู่:หน้าที่มีการแปลที่ยังไม่ได้ตรวจทาน
หมวดหมู่:นักการเมืองชายชาวสเปน
ความกำกวม

**ความกำกวม** () หมายถึงภาวะที่สิ่งใดสิ่งหนึ่ง เช่น คำพูด ประโยค ข้อความ สัญลักษณ์ หรือสถานการณ์ สามารถตีความหรือทำความเข้าใจได้มากกว่าหนึ่งความหมายโดยไม่มีความชัดเจนเพียงพอที่จะระบุความหมายที่ถูกต้องแน่นอนได้เพียงแบบเดียว ความกำกวมอาจเกิดขึ้นจากโครงสร้างของภาษา การใช้คำที่มีหลายความหมาย การสื่อสารที่ไม่ครบถ้วน หรือจากลักษณะของข้อมูลและบริบทที่ไม่ชัดเจน ซึ่งอาจนำไปสู่ความเข้าใจผิด ความคลาดเคลื่อนทางตรรกะ ความขัดแย้งในการตีความ รวมถึงปัญหาในการวิเคราะห์เชิงปรัชญา กฎหมาย และวิทยาศาสตร์

## อ้างอิง

หมวดหมู่:ความกำกวม
หมวดหมู่:อรรถศาสตร์
สะพานควีนส์โบโร

**สะพานควีนส์โบโร** () มีชื่อเป็นทางการว่า **สะพานเอ็ด โคค ควีนส์โบโร** (Ed Koch Queensboro Bridge) เป็นสะพานยื่นข้ามแม่น้ำอีสต์ในนครนิวยอร์ก สร้างเสร็จใน ค.ศ. 1909 เชื่อมระหว่างย่านลองไอแลนด์ซิตีในเขตควีนส์กับย่านอีสต์มิดทาวน์และอัปเปอร์อีสต์ไซด์ในแมนแฮตตัน โดยผ่านเกาะรูสเวลต์ ด้วยปลายด้านตะวันตกของสะพานเชื่อมกับถนนที่ 59 ในแมนแฮตตัน จึงมีชื่อเรียกอีกชื่อว่า **สะพานถนนที่ 59** สะพานประกอบด้วยช่วงเหล็กห้าช่วง มีความยาว  และเมื่อรวมกับเชิงลาดแล้ว มีความยาวรวม 

สะพานควีนส์โบโรเป็นส่วนหนึ่งของทางหลวงรัฐนิวยอร์กหมายเลข 25 (NY 25) ซึ่งสิ้นสุดที่ปลายด้านตะวันตกของสะพานในแมนแฮตตัน สะพานมีสองชั้น ชั้นบนมีถนนคู่ขนานที่มีสองช่องจราจร และชั้นล่างมีสี่ช่องจราจรสำหรับรถยนต์ ขนาบข้างด้วยทางเดินเท้าและทางจักรยาน ปีกด้านตะวันตกของสะพานควีนส์โบโรมีรถรางเกาะรูสเวลต์วิ่งขนานอยู่ทางด้านเหนือ สะพานนี้เป็นหนึ่งในสี่สะพานสำหรับยานพาหนะที่เชื่อมเกาะแมนแฮตตันกับเกาะลองโดยตรง นอกเหนือจากสะพานวิลเลียมส์เบิร์ก สะพานแมนแฮตตัน และสะพานบรุกลินที่อยู่ทางใต้ นอกจากนี้ยังเป็นส่วนหนึ่งของเส้นทางวิ่งของนิวยอร์กซิตีมาราธอนและทัวร์จักรยานไฟฟ์โบโร

ข้อเสนอจริงจังสำหรับการสร้างสะพานเชื่อมแมนแฮตตันกับลองไอแลนด์ซิตีมีขึ้นตั้งแต่ ค.ศ. 1838 แต่แผนงานต่าง ๆ ในศตวรรษที่ 19 เพื่อสร้างสะพานดังกล่าว รวมถึงข้อเสนอสองครั้งโดยนายแพทย์ทอมัส เรนีย์แห่งควีนส์ ก็ไม่เคยเป็นผลสำเร็จ หลังการตั้งนครเกรเทอร์นิวยอร์ก (City of Greater New York) ใน ค.ศ. 1898 แผนการสำหรับสะพานที่ดำเนินการโดยเมืองก็เสร็จสมบูรณ์ใน ค.ศ. 1901 สะพานเปิดให้สาธารณชนใช้เมื่อวันที่ 30 มีนาคม ค.ศ. 1909 และในช่วงแรกเปิดให้คนเดินเท้า รถม้า ยานยนต์ รถไฟฟ้า และรถราง การให้บริการรถไฟฟ้าสิ้นสุดใน ค.ศ. 1942 ตามด้วยการให้บริการรถรางใน ค.ศ. 1957 ถนนชั้นบนถูกสร้างขึ้นในช่วงต้นทศวรรษ 1930 และปลายทศวรรษ 1950 สะพานได้รับการกำหนดให้เป็นสิ่งสำคัญของนครนิวยอร์กใน ค.ศ. 1973 และได้รับการปรับปรุงครั้งใหญ่ตั้งแต่ปลายทศวรรษ 1970 ถึงทศวรรษ 1990 สะพานได้รับการเปลี่ยนชื่ออย่างเป็นทางการใน ค.ศ. 2011 เพื่อเป็นเกียรติแก่อดีตนายกเทศมนตรีนครนิวยอร์ก เอ็ด โคค และมีการปรับปรุงอีกครั้งในช่วงต้นทศวรรษ 2020

## อ้างอิง

หมวดหมู่:สะพานเหล็กในสหรัฐ
หมวดหมู่:สะพานที่สร้างเสร็จในปี พ.ศ. 2452
หมวดหมู่:สะพานในนครนิวยอร์ก
ลิปสกานี

**ลิปสกานี** () เป็นชื่อถนนและย่านในกรุงบูคาเรสต์ ประเทศโรมาเนีย มีสถานะเป็นย่านการค้าที่สำคัญของเมืองและภูมิภาควัลลาเกียตั้งแต่ยุคกลางจนถึงศตวรรษที่ 19 ตั้งอยู่ใกล้กับซากของอดีตราชสำนักเดิมที่สร้างโดยวลาดที่สาม ดรากูลา

ชื่อนี้ตั้งตามนครไลพ์ซีช (ปัจจุบันอยู่ในประเทศเยอรมนี) รากคำซึ่งคือคำว่า *Lipsca* (ลิปสกา) เป็นคำเรียกชื่อเมืองไลพ์ซีชในภาษาโรมาเนียสมัยศตวรรษที่ 17 เนื่องจากสินค้าหลายชิ้นที่วางขายบนถนนเส้นนี้มาจากเมืองดังกล่าว คำว่า *lipscan* (ลิปสกัน) หรือรูปพหูพจน์ *lipscani* (ลิปสกานี) ยังหมายถึงพ่อค้าที่นำสินค้ามาจากยุโรปตะวันตกมาจำหน่าย

ปัจจุบันถนนลิปสกานีและถนนโดยรอบแปรสภาพเป็นถนนคนเดินโดยสมบูรณ์ และมีสถานะเป็นย่านท่องเที่ยวและกินดื่มที่สำคัญของบูคาเรสต์ รวมถึงเป็นที่ตั้งของการูกูเบเรในละแวกใกล้เคียง และร้านค้าต่าง ๆ

## อ้างอิง
นางสาวไทย 2569

**นางสาวไทย 2569** () เป็นการประกวดนางสาวไทย ครั้งที่ 57 จัดขึ้นภายใต้การดำเนินงานของสมาคมนักเรียนเก่าวชิราวุธวิทยาลัย ในพระบรมราชูปถัมภ์ โดยมีบริษัท ทีพีเอ็น โกลบอล จำกัด เป็นผู้รับผิดชอบการจัดการประกวด กำหนดจัดกิจกรรมระหว่างวันที่ 7–22 กุมภาพันธ์ พ.ศ. 2569 ภายใต้แนวคิด “Inspired by Queen Mother” ซึ่งได้รับแรงบันดาลใจจากพระราชกรณียกิจของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มุ่งถ่ายทอดอัตลักษณ์วัฒนธรรมไทยและส่งเสริมพลังซอฟต์พาวเวอร์สู่สังคมร่วมสมัย

ในปีนี้ จังหวัดตรังได้รับเลือกให้เป็นเจ้าภาพในการจัดกิจกรรมเก็บตัวผู้เข้าประกวด ระหว่างวันที่ 10–16 กุมภาพันธ์ และการประกวดรอบตัดสินจัดขึ้นในวันที่ 22 กุมภาพันธ์ ณ แจ้งวัฒนะฮอลล์ ศูนย์การค้าเซ็นทรัล แจ้งวัฒนะ อำเภอปากเกร็ด จังหวัดนนทบุรี โดยถ่ายทอดสดทางสถานีโทรทัศน์โมโน 29 ในช่วงสุดท้ายของการประกวด โชตินภา แก้วจรูญ นางสาวไทย 2568 ได้สวมมงกุฎและสายสะพายแก่ จิราภรณ์ ศาลาแดง ผู้ดำรงตำแหน่งนางสาวไทย 2569

## ผลการประกวด
### ลำดับ

* § ได้รับรางวัล Miss E-Commerce By Ulthera ผ่านเข้ารอบ 11 คนสุดท้ายอัตโนมัติ
* € ได้รับรางวัล Fast Track "Top Vote รอบ Final" ผ่านเข้ารอบ 20 คนสุดท้ายโดยอัตโนมัติ

### รางวัลพิเศษ

## ผู้เข้าประกวด
ผู้เข้าประกวด 39 คน ที่ได้รับการยืนยันแล้ว

## ดูเพิ่ม
* นางสาวไทย

## อ้างอิง

## แหล่งข้อมูลอื่น
* 

2569
หมวดหมู่:การประกวดความงามในปี พ.ศ. 2569
หมวดหมู่:ประเทศไทยในปี พ.ศ. 2569
โลกัปปทีปกสาร

**โลกัปปทีปกสาร** (มีความหมายว่า การอธิบายเรื่องอันเป็นสาระที่เกี่ยวกับโลก) เป็นปกรณ์วิเสสประเภทคัมภีร์โลกศาสตร์ภาษาบาลีรจนาในช่วงพุทธศตวรรษที่	19	โดยพระสังฆราชเมธังกรของพม่า ผู้เป็นอาจารย์ของพระมหาธรรมราชาลิไท

อนึ่งไตรภูมิโลกวินิจฉยกถา (แต่งในสมัยพระบาทสมเด็จพระพุทธยอดฟ้าจุฬาโลกมหาราช) ระบุว่าได้ใช้โลกัปปทีปกสารเป็นแหล่งข้อมูลด้วย โลกัปปทีปกสารยังเป็นหนังสือที่ได้รับคัดเลือกให้ไปอุปถัมน์พุทธศาสนาในลังกาในสมัยพระเจ้าทรงธรรมแห่งกรุงศรีอยุธยา

## เนื้อหา
วัตถุประสงค์การรจนาโลกัปปทีปกสารเพื่ออธิบายขยายความเกี่ยวกับโลก 3 คือ สังขารโลก สัตวโลก และโอกาสโลก (เกี่ยวกับโครงสร้างของโลกธาตุหรือจักรวาล การก่อตัวและพินาศ
ของจักรวาล) มีความยาว 11 ผูก มีเนื้อหาแบ่งออกเป็น 8 ปริเฉท ซึ่งแต่ละปริเฉทมีสาระแตกต่างกันแต่มีความสมบูรณ์ในตัวเอง ลักษณะการแต่งแต่งเป็นร้อยกรอง คือฉันท์ทั้งหมด ยกเว้นตอนจบเรื่องซึ่งกล่าวถึงประวัติผู้แต่งใช้เป็นร้อยแก้ว ด้านแหล่งข้อมูลและการเสนอเนื้อหา ผู้แต่งได้นำข้อมูลมาจากคัมภีร์พระไตรปิฎก คัมภีร์อรรถกถา เช่น คัมภีร์สุมังคลวิลาสินี เป็นต้น และคัมภีร์ปกรณ์พิเศษอื่น ๆ เช่น คัมภีร์มิลินทปัญหา เป็นต้น ด้านแนวคิดที่ได้จากเนื้อหาได้กล่าวถึงมนุษย์ในด้านความแตกต่างทางสติปัญญา ด้านพฤติกรรม และด้านความสัมพันธ์กับสังคม นอกจากนี้ยังได้พบคติความเชื่อที่ปรากฏอยู่ 2 ลักษณะคือ ความเชื่อในสิ่งมหัศจรรย์ และความเชื่อเกี่ยวกับธรรมชาติ เช่นฝนตก ฟ้าร้อง และรุ้งกินน้ำ เป็นต้น

## ต้นฉบับ
ต้นฉบับของโลกัปปทีปกสารในหอสมุดแห่งชาติมีอยู่ 25 ฉบับ และมีต้นฉบับที่วัดเพชรพลี 1 ฉบับ

## อ้างอิง

หมวดหมู่:คัมภีร์ของศาสนาพุทธเถรวาท
หมวดหมู่:วรรณกรรมสมัยกรุงสุโขทัย
พระยาธรรมปรีชา (แก้ว)

**พระยาธรรมปรีชา (แก้ว)** เป็นนักเขียนและผู้แปลวรรณกรรมทางพุทธศาสนาหลายเล่ม ได้แก่ รัตนพิมพวงศ์, มหาวงศ์ และไตรภูมิโลกวินิจฉยกถา เป็นต้น มีความชำนาญทั้งภาษาไทยและภาษาบาลีอย่างแตกฉาน เป็นบรรพบุรุษของตระกูลรักตประจิต

## ประวัติ
พระยาธรรมปรีชา มีนามเดิมชื่อ แก้ว มีพื้นเพเป็นชาวเมืองพิจิตร ได้เข้ารับราชการในกรมพระอาลักษณ์สมัยธนบุรี ต่อมาได้รับพระราชทานบรรดาศักดิ์เป็นพระอาลักษณ์ ใน พ.ศ. 2314 ได้โดยเสด็จสมเด็จพระเจ้าตากสินมหาราชยกทัพหลวงไปปราบเมืองพุทไธมาศ (ฮาเตียน) และกรุงกัมพูชา

ต่อมาได้กราบถวายบังคมลาอุปสมบทที่วัดเจ้าขรัวหงส์ (วัดหงส์รัตนาราม) ซึ่งเป็นสำนักศึกษาปริยัติธรรมที่มีชื่อเสียงในขณะนั้น ภิกษุพระอาลักษณ์เป็นผู้มีความรู้แตกฉานในพระธรรมวินัย สมเด็จพระเจ้าตากสินมหาราชทรงพระกรุณาโปรดให้ดำรงสมณศักดิ์เป็นพระราชาคณะที่รัตนมุนี ต่อมาพระบาทสมเด็จพระพุทธยอดฟ้าจุฬาโลกมหาราชได้ทรงพระกรุณาโปรดเกล้าฯ ให้พระรัตนมุนีลาสิกขามารับราชการตำแหน่งพระอาลักษณ์ในกรมพระอาลักษณ์ โดยโปรดให้พระอาลักษณ์ (แก้ว) ชำระเรียบเรียงขึ้นใหม่ให้สำเร็จเป็นไตรภูมิโลกวินิจฉยกถา (พ.ศ. 2345) เนื่องจากพระองค์ไม่พอพระราชหฤทัยในสำนวนแรกที่พระราชาคณะและราชบัณฑิตแต่งขึ้น เนื่องจากสำนวนไม่เสมอกันและบางตอนขาดที่มา และเมื่อโปรดให้สังคายนาพระไตรปิฎก พระอาลักษณ์ (แก้ว) ก็ได้เป็นหัวหน้าฝ่ายราชบัณฑิต

พระอาลักษณ์ (แก้ว) ยังมีส่วนร่วมในการชำระกฎหมายตราสามดวง ซึ่งชำระเมื่อ พ.ศ. 2347 ด้วย  ดังปรากฏนามอยู่ในบานแพนกกฎหมายตราสามดวง

พ.ศ. 2327 พระอาลักษณ์ได้รับพระราชทานบรรดาศักดิ์เป็นพระยาธรรมปโรหิต เจ้ากรมพระอาลักษณ์ แล้วจึงเลื่อนขึ้นเป็นพระยาธรรมปรีชา จางวางราชบัณฑิตในสมัยรัชกาลที่ 1 

สันนิษฐานกันว่าท่านอาจถึงแก่อนิจกรรมในปลายสมัยรัชกาลที่ 1 หรือต้นรัชกาลที่ 2

## ครอบครัว
พระยาธรรมปรีชา (แก้ว) มีบุตรธิดารวม 5 คน คือ พระยาอาลักษณ์ (ไม่ปรากฏชื่อ) นายอิน นายด้วง นายโสพิศ และแม่เสม
## ผลงาน
* รัตนพิมพวงศ์ (แปลเมื่อ พ.ศ. 2331)
* มหาวงศ์ (แปลเมื่อ พ.ศ. 2339)
* ไตรภูมิโลกวินิจฉยกถา (เรียบเรียงเมื่อ พ.ศ. 2345)
* ไตรเพท (เรียบเรียง)
* เสนางคโยคศิลปะศาสตร์ (เรียบเรียง)

## อ้างอิง

หมวดหมู่:บุคคลจากจังหวัดพิจิตร
หมวดหมู่:นักเขียนชาวไทย
ธรรมปรีชา
จันทสุริยคติทีปนี

**จันทสุริยคติทีปนี** เป็นวรรณกรรมทางศาสนาพุทธว่าด้วยเรื่องการโคจรของดวงดาว เป็นคัมภีร์ที่เป็นที่รู้จักและนับถือกันมาตั้งแต่สมัยอยุธยา เป็นผลงานของพระเถระนามว่า พระอุตมมังคลาจารย์ ศิษย์ของพระอุทุมพรมหาเถระ สันนิษฐานว่าแต่งขึ้นราวกลางพุทธศตวรรษที่ 20 ถึงกลางพุทธศตวรรษที่ 21 มีพื้นฐานมาจาก *[[จันทิมสุริยคติกถา]]* ในคัมภีร์โลกสัณฐานโชรตนคัณฐี

สันนิษฐานว่าจันทสุริยคติทีปนีน่าจะแต่งก่อนจักกวาฬทีปนี (พ.ศ. 2063) ของพระสิริมังคลาจารย์ เพราะพระสิริมังคลาจารย์ได้อ้างถึงคัมภีร์จันทสุริยคติทีปนีไว้ในงานนิพนธ์ของท่านหลายตอน ในทำนองที่ไม่เห็นด้วย แต่จะเป็นปีใดนั้น ไม่สามารถกำหนดได้ สถานที่แต่งอยู่ในรัฐตัมพระ ประเทศพม่า

เนื้อเรื่องของ คัมภีร์จันทสุริยคติทีปนี แบ่งได้เป็น 6 หัวข้อ (เรียกได้ว่า มาติกา) ได้แก่ รัตนวินิจฉัย โยชนวินิจฉัย ปเกียรณวินิจฉัย คติวินิจฉัย วิถีวินิจฉัย อยนวินิจฉัย อาโลกวินิจฉัย และอุปปติวินิจฉัย 

พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้พระธรรมอุดม (มี) หรือต่อมาคือ สมเด็จพระอริยวงษญาณ (มี) แปลเป็นภาษาไทยจากภาษาบาลี

## อ้างอิง

หมวดหมู่:โหราศาสตร์
หมวดหมู่:คัมภีร์ของศาสนาพุทธเถรวาท
รักแค้นข้ามภพ

| director             = 
| starring             = 
| music                = กาเอมี
| country              = เกาหลีใต้
| language             = เกาหลี
| num_episodes         = 14
| runtime              = 60 นาที
| company              = ไอวิลล์ มีเดีย
| network              = อีเอ็นเอ
| first_aired          = 
| last_aired           = 
}}

**รักแค้นข้ามภพ** () เป็นละครโทรทัศน์เกาหลีใต้ในปี ค.ศ. 2023 นำแสดงโดย คิม ย็อง-แด, พโย เย-จิน, อน จู-วัน, ช็อง อุง-อิน และอี กึง-ย็อง เรื่องนี้ดัดแปลงมาจากเว็บตูนชื่อเดียวกันที่ตีพิมพ์ในเนเวอร์ โดยเล่าเรื่องราวความรักระหว่างชายหญิงคู่หนึ่งที่ยืนยาวนับพันปี ออกอากาศทุกวันพุธและพฤหัสบดี เวลา 21:00 น. (เวลามาตรฐานเกาหลี) ทางช่องอีเอ็นเอ ตั้งแต่วันที่ 1 พฤศจิกายน ถึง 14 ธันวาคม ค.ศ. 2023 นอกจากนี้ ยังสามารถรับชมผ่านการสตรีมได้ทางยู-เน็กซ์ในประเทศญี่ปุ่น และทางวิวและวิกิในบางภูมิภาค

## เรื่องย่อ
ละครเรื่องนี้เล่าเรื่องราวของชายคนหนึ่งที่ติดอยู่ในห้วงเวลา หลังจากถูกคนรักฆ่า และหญิงสาวคนหนึ่งที่ไร้ความทรงจำเกี่ยวกับชีวิตในอดีตของเธอ โดยเธอต้องใช้ชีวิตต่อไปในปัจจุบัน

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์ช่องอีเอ็นเอ
นางสาวไทย 2559

**นางสาวไทย 2559** () เป็นการประกวดนางสาวไทยครั้งที่ 52 โดยในปีนี้ สมาคมนักเรียนเก่าวชิราวุธวิทยาลัย ในพระบรมราชูปถัมภ์ มอบหมายให้ บริษัท อินเด็กซ์ ครีเอทีฟ วิลเลจ จำกัด (มหาชน) เป็นผู้จัดการประกวด ซึ่งปรับรูปแบบเป็นเรียลลิตีโชว์ ภายใต้แนวคิด Challenge Your Limits เพื่อคัดเลือกสตรีไทยที่มีความงาม ความรู้ ความสามารถ มีคุณสมบัติที่เหมาะสมให้ดำรงตำแหน่งนางสาวไทย และเพื่อเชิดชูเกียรติ และรณรงค์บทบาทสตรีไทยเผยแพร่สู่สาธารณชน โดยจะมีทั้งหมด 9 ภารกิจ เช่น The Reporter, Action Queen และ Share Project โปรเจคการกุศล เพื่อหารายได้ให้กับสภากาชาดไทย เป็นต้น โดยนำเทปบันทึกภาพมาเผยแพร่ในชื่อรายการ **นางสาวไทย เดอะเรียลลิตี้** ทางสถานีโทรทัศน์สีกองทัพบกช่อง 7 และช่อง 7HD ทุกวันพุธ ช่วงวันที่ 6 กรกฎาคม – 24 สิงหาคม พ.ศ. 2559 ส่วนรอบตัดสินจัดขึ้นเมื่อวันที่ 31 สิงหาคม พ.ศ. 2559 ณ เมืองไทย จีเอ็มเอ็มไลฟ์เฮาส์ ชั้น 8 เซ็นทรัลเวิลด์ กรุงเทพมหานคร

## ผลการประกวด
ในการประกวดรอบตัดสินนี้เริ่มต้นด้วยการเดินแบบของผู้เข้าประกวด 24 คนสุดท้ายในชุดไทย 3 ยุค ได้แก่ อาณาจักรสุโขทัย อาณาจักรอยุธยา และอาณาจักรรัตนโกสินทร์ และการแนะนำตัวในชุดมิลเลเนียมเซ็ต จากนั้นประกาศผลผู้เข้ารอบ 12 คนสุดท้าย ซึ่งแบ่งเป็นผู้ที่ได้รับคะแนนสะสมจาก 8 ภารกิจแรกมากที่สุด 2 อันดับแรก 2 คน และ 10 คนที่เหลือมาจากผู้ได้รับคะแนนสูงที่สุดจากการคำนวณคะแนนรวม ระหว่างคะแนนจากภารกิจ กับคะแนนจากกรรมการ ในสัดส่วน 70:30 จากนั้น 12 คนสุดท้ายจะเดินแบบในชุดราตรียาว พร้อมทั้งตอบคำถามคนละ 1 คำถาม ก่อนประกาศผล 5 คนสุดท้าย ซึ่งมาจากผู้ได้รับคะแนนสูงที่สุดจากการคำนวณคะแนนรวม ระหว่างคะแนนจากภารกิจ กับคะแนนจากกรรมการ ในสัดส่วน 50:50 เสร็จแล้ว 5 คนสุดท้ายจะตอบคำถามสุดท้าย เพื่อให้กรรมการตัดสินทั้งหมด โดยไม่นำคะแนนจากภารกิจมาคำนวณอีก และหลังจากนั้นจะประกาศรองอันดับ 3 ร่วม, รองอันดับ 2 และนางสาวไทย 2559 ตามลำดับ โดยผลการประกวดเป็นดังนี้

**§** ผ่านเข้ารอบ 12 คนสุดท้ายทันทีจากการได้รับคะแนนสะสมจาก 8 ภารกิจแรกมากที่สุด 2 อันดับแรก

นอกจากนี้ ยังมีผู้เข้าประกวดที่ได้รับรางวัลพิเศษ ดังนี้

## ผู้เข้าประกวด
ผู้เข้าประกวด 34 คนสุดท้ายได้รับการยืนยัน แบ่งเป็นผู้ที่ผ่านเข้ารอบ 24 คนสุดท้าย และผู้ที่ไม่ผ่านเข้ารอบอีก 10 คน ดังนี้

### 24 คนสุดท้าย

### ไม่ผ่านเข้ารอบ 24 คนสุดท้าย

## ดูเพิ่ม
* รายการประกวดความงาม
* นางสาวไทย
## อ้างอิง
เสาโฆษณา

**เสาโฆษณา** หรือ **เสามอร์ริส** () หรือ **เสาลิทฟาส** () เป็นโครงสร้างบนทางเท้าสาธารณะทรวกระบอกที่มีลักษณะเฉพาะ ใช้งานสำหรับการโฆษณา พบได้ทั่วไปในประเทศเยอรมนี เสานี้เป็นประดิษฐกรรมโดยแอร์นสท์ ลิทฟาส ในปี 1854 ในเยอรมนียังคงใช้ชื่อเรียกเสาเหล่านี้ว่า *เสาลิทฟาส* ถึงปัจจุบัน

ในประเทศฝรั่งเศสเรียกเสานี้ว่าเสามอร์ริส ตามชื่อของ Gabriel Morris ช่างพิมพ์ที่เริ่มผลิตเสานี้สำหรับการโฆษณาในปี 1868 และต่อมาสร้างและดูแลโดยบริษัทในชื่อ *La Société Fermière des Colonnes Morris* ปัจจุบัน เสาเหล่านี้ดูแลโดยลริษัท JCDecaux ซึ่งเข้าซื้อกิจการบริษัทเดิมในปี 1986

เสาโฆษณามักใช้เพื่อแสดงโฆษณาในรูปแบบของโปสเตอร์ โดยส่วนใหญ่เป็นละครเวที ภาพยนตร์ ไนท์คลับ และคอนเสิร์ต บางส่วนมีติดตั้งมอเตอร์และหมุนไปรอบ ๆ อย่างช้า ๆ ในปี 2017 มีการสร้างเสามอร์ริสที่ใช้วัสดุที่สามารถกรองอนุภาคจากอากาศเพื่อลดมลภาวะทางอากาศ ณ ปี 2006 ปารีสมีเสามอร์ริสรวมกว่า 790 เสา และในปีเดียวกันมีการออกแผนรื้อถอนเสานี้ประมาณสองร้อยเสาออก

## อ้างอิง

หมวดหมู่:โฆษณา
จักรพรรดินีเหวินเซี่ยนเจาเซิ่ง

**จักรพรรดินีเหวินเซี่ยนเจาเซิ่ง** (จีน: 文獻昭聖皇后; พินอิน: Wénxiànzhāoshèng Huánghòu, ไม่ปรากฏ - ปี 1329) เป็นพระราชมารดาของซายาท ข่าน (จักรพรรดิหยวนเหวินจง) จักรพรรดิแห่งราชวงศ์หยวนของจีน

พระนางเป็นชาวตังกุต ไม่ปรากฏพระนามจริง ทรงสืบเชื้อสายจากราชวงศ์เซี่ยตะวันตก โดยทรงเป็นพระสนมในคูเล็ก ข่าน (จักรพรรดิหยวนอู่จง) ปี ค.ศ. 1304 พระนางทรงให้การประสูติซายาท ข่าน

ปี ค.ศ. 1329 พระนางได้รับการสถาปนาพระสมัญญานามว่า"จักรพรรดินีเหวินเซี่ยนเจาเซิ่ง"

## อ้างอิง

หมวดหมู่:จักรพรรดินีราชวงศ์หยวน
ซูเจ้าหนูแฮมสเตอร์ พิชิตแดนมหัศจรรย์

***ซูเจ้าหนูแฮมสเตอร์ พิชิตแดนมหัศจรรย์*** () เป็นภาพยนตร์แอนิเมชันของอเมริกา-แคนาดาที่ถูกเผยแพร่ในภาพยนตร์แผ่นดีวีดี และเป็นภาพยนตร์ยาวเรื่องแรกที่สร้างจากแฟรนไชส์ ซูซูเพ็ทส์ ภาพยนตร์เรื่องนี้วางจำหน่ายในรูปแบบดีวีดีเมื่อวันที่ 27 กันยายน ค.ศ. 2011 ในประเทศไทยเผยแพร่ในรูปแบบดีวีดีและวีซีดีในปีเดียวกัน

## เรื่องย่อ
หลังจากที่มีปัญหาทะเลาะกับเคที เจ้าของของปิปสควิก ปิปสควิกถูกส่งไปที่จักรวาลซูนิเวิร์สและพบกับมิสเตอร์สควิกเกิลส์, ชังค์, และนัมนัมส์ ร่วมไปกับพวกเขา ปิปสควิกตั้งใจที่จะออกไปตามหาซูฟูผู้ยิ่งใหญ่ ผู้ปกครองแห่งจักรวาลซู เพื่อจะทำเช่นนั้นพวกเขาจะต้องเอาชนะมาซูลา แม่มดงูวายร้ายที่จับตัวซูฟูผู้ยิ่งใหญ่

## ตัวละคร

* ปิปสควิก () ให้เสียงพากย์โดย Shannon Chan-Kent
* เคที () ให้เสียงพากย์โดย Mariah Wilkerson
* มิสเตอร์สควิกเกิลส์ () ให้เสียงพากย์โดย Ian Corlett
* ชังค์ () ให้เสียงพากย์โดย Sean Campbell
* นัมนัมส์ () ให้เสียงพากย์โดย Erin Mathews
* สติงเกอร์ () ให้เสียงพากย์โดย Ian Corlett
* ซูควาชา () ให้เสียงพากย์โดย Ian Corlett
* เซอร์เฟอร์ () ให้เสียงพากย์โดย Erin Mathews
* จิลลี () ให้เสียงพากย์โดย Jillian Michaels
* ซูฟูผู้ยิ่งใหญ่ () ให้เสียงพากย์โดย Jan Rabson
* มาซูลา () ให้เสียงพากย์โดย Kathleen Barr

## ภาคต่อ
ซูซูเพ็ทส์ จะมีภาพยนตร์ 3 เรื่อง ภาพยนตร์ยาวเรื่องที่ 2 คือ *เดอะพาวเวอร์ออฟซู* () มีกำหนดวางจำหน่ายในรูปแบบดีวีดีโดยตรงในปี ค.ศ. 2012 และเรื่องที่สาม *ซีเคร็ทออฟซู* () ก็ได้มีการวางแผนไว้เช่นกัน ช่วงระหว่างปี ค.ศ. 2011–2012 ภาพยนตร์เรื่องที่ 2 ได้เปลี่ยนชื่อเป็น *ดิอเมซิงแอดเวนเจอรส์ออฟซู* () ได้เสร็จสิ้นและเผยแพร่แบบลับให้กับสถานีโทรทัศน์ในฝรั่งเศสและบราซิลแล้ว *ซีเครทออฟซู* ได้รับการเผยแพร่ผ่านพันธมิตรสตรีมมิ่งของคาบิลเลียนแล้ว

## อ้างอิง



## แหล่งข้อมูลอื่น

* 
* 
* ''Quest for Zhu'' on Rotten Tomatoes
* Official Quest for Zhu Press Release 2011
* ''Secret of Zhu'' film at Spectrum On Demand
* Trailer for the cancelled ''The Power of Zhu'' film

หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์อเมริกันในคริสต์ทศวรรษ 2010
หมวดหมู่:ภาพยนตร์ภาษาอังกฤษในคริสต์ทศวรรษ 2010
หมวดหมู่:ภาพยนตร์แอนิเมชัน
หมวดหมู่:ภาพยนตร์แคนาดา
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์ภาษาอังกฤษ
ไตรภูมิโลกวินิจฉยกถา

**ไตรภูมิโลกวินิจฉยกถา** หรือ **ไตรภูมิโลกวินิจฉัย** เป็นวรรณกรรมทางศาสนาพุทธในสมัยพระบาทสมเด็จพระพุทธยอดฟ้าจุฬาโลกมหาราช มีหลายชื่อ เช่น **เตภูมิกถา** **ไตรภูมิกถา**  บ้าง แต่ที่นิยมเรียกกันส่วนใหญ่ว่า **ไตรภูมิฉบับหลวง**  

ปรากฏเป็น 2 สำนวน สำนวนที่ 1 มีมูลเหตุการแต่งมาจากเมื่อ พ.ศ. 2326  พระบาทสมเด็จพระพุทธยอดฟ้าจุฬาโลกมหาราชโปรดให้พระราชาคณะและราชบัณฑิตเรียบเรียงความรู้เกี่ยวกับโลกตามแนวพระพุทธศาสนาขึ้น เมื่อเรียบเรียงเสร็จทรงชำระตรวจทานและทรงพระราชนิพนธ์คำอธิบายเพิ่ม ต่อมาทรงไม่พอพระราชหฤทัยในสำนวนที่ไม่เสมอกันและขาดที่มา พ.ศ. 2345 จึงโปรดให้พระยาธรรมปรีชา (แก้ว) เรียบเรียงขึ้นใหม่จากสำนวนที่ 1 โดยเพิ่มเนื้อความในปริเฉทที่ 5 ในเรื่องของมนุษย์ มีการยกตัวอย่างชาดกและคัมภีร์ในพระพุทธศาสนาเพิ่มเติมอย่างมากมาย อย่างไรก็ดีไตรภูมิโลกวินิจฉยกถาไม่ได้อ้างถึงไตรภูมิพระร่วงของพระมหาธรรมราชาที่ 1 (พระยาลิไท) 

วิธีนำเสนอในสำนวนที่ 2 เปิดเรื่องด้วยการกำเนิดโลกและวิวัฒนาการของโลกแล้วจึงเป็นเรื่องภพภูมิต่าง ๆ มีเนื้อหาว่าทั้งทางโลกและทางธรรม ในทางโลกนั้นมีความรู้ต่าง ๆ ทั้งภูมิศาสตร์ ประวัติศาสตร์ ธรณีวิทยา อุทกวิทยา สัตววิทยา พฤกษศาสตร์ เกษตรกรรม สถาปัตยกรรม ศิลปะ และโดยเฉพาะความรู้ทางด้านวิทยาศาสตร์ที่สามารถพิสูจน์ได้ด้วยหลักวิทยาศาสตร์ในปัจจุบัน ในทางธรรมนั้นก็ประมวลหลักธรรมต่าง ๆ ไว้เป็นจำนวนมาก ตั้งแต่ขั้นพื้นฐานระดับศีลธรรม ไปจนถึงขั้นโลกุตรธรรมอันเป็นหลักธรรมสูงสุดทางพระพุทธศาสนาคือ ทำให้ผู้ปฏิบัติตามสามารถดับทุกข์ได้อย่างเด็ดขาด

ไตรภูมิฉบับหลวงนี้ จาร (เขียน) ด้วยอักษรขอม ภาษาบาลี และภาษาไทย เส้นอักษรเป็นเส้นจาร ฉบับล่องชาดจำนวน 60 ผูก ปริวัตรเป็นตัวอักษรไทยลงในกระดาษ A4 ได้ 1,114 หน้า

ต่อมากองวรรณคดีและประวัติศาสตร์ กรมศิลปากร ได้มอบหมายให้นายพิทูร มลิวัลย์ แปล เรียบเรียง ตรวจสอบชำระไตรภูมิโลกวินิจฉัยจากต้นฉบับหนังสือใบลาน และเมื่อ พ.ศ. 2520 ได้จัดพิมพ์ *ไตรภูมิโลกวินิจฉัย* ออกเผยแพร่ แบ่งออกเป็น 3 เล่ม

## อ้างอิง

หมวดหมู่:คัมภีร์ของศาสนาพุทธเถรวาท
Mactra chinensis

***Mactra chinensis*** เป็นสายพันธุ์ของหอยกาบน้ำเค็มในวงศ์ Mactridae เปลือกหอยรางน้ำ

## ที่อยู่อาศัย

*Mactra chinensis* พบอาศัยอยู่ในพื้นทรายในแหล่งที่อยู่อาศัยของสัตว์ทะเลน้ำตื้นที่ประเทศเวียดนาม, คาบสมุทรเกาหลี, จีนแผ่นดินใหญ่ และไต้หวัน

## อาหาร
ในประเทศญี่ปุ่น หอยกาบนี้รู้จักกันในชื่อ **บากาไง** ("หอยกาบโง่") หรือ **อาโอยางิ** กล้ามเนื้อส่วน adductorมีชื่อเรียกว่า **โคบาชิระ** และมักกินเป็นซูชิ


ไฟล์:Kobashira (surf clam) Gunkanmaki.jpg|ซูชิที่มี*โคบาชิระ*ดิบ
ไฟล์:Sauteed yellow clams at Putian Seafood Restaurant, Shuangqiao (20230702172031).jpg|หอยกาบผัดแบบจีน


## อ้างอิง

หมวดหมู่:Mactridae
พิพิธภัณฑ์บ้านกุฎีจีน

**พิพิธภัณฑ์บ้านกุฎีจีน** เป็นพิพิธภัณฑ์ในชุมชนกุฎีจีน แขวงวัดกัลยาณ์ เขตธนบุรี กรุงเทพมหานคร มุ่งเน้นในด้านประวัติศาสตร์และวิถีชีวิตของชุมชนกุฎีจีน ภายในพิพิธภัณฑ์จัดแสดงโบราณวัตถุจากชุมชนชาวโปรตุเกสที่ตั้งรกรากในประเทศไทยตั้งแต่สมัยอยุธยาจนถึงปัจจุบัน รวมไปถึงข้าวของเครื่องใช้และภาพถ่ายของชาวชุมชนกุฎีในช่วงต้น ๆ 

## ประวัติ
พิพิธภัณฑ์บ้านกุฎีจีนก่อตั้งเมื่อ พ.ศ. 2559 โดยนาวินี พงศ์ไทย ชาวชุมชนกุฎีจีนผู้เป็นสมาชิกของตระกูลทรรทรานนท์ที่สืบเชื้อสายจากทหารชาวโปรตุเกส พิพิธภัณฑ์จัดตั้งขึ้นโดยสร้างจากทุนส่วนตัว  และได้รับความร่วมมือจากสมาชิกในครอบครัวในการออกแบบอาคารของพิพิธภัณฑ์

## ดูเพิ่ม
* ชุมชนกุฎีจีน

## อ้างอิง

## แหล่งข้อมูลอื่น
* 
* พิพิธภัณฑ์บ้านกุฎีจีน ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 

บ้านกุฎีจีน

บ้านกุฎีจีน
หมวดหมู่:ก่อตั้งในกรุงเทพมหานครในปี พ.ศ. 2559
หมวดหมู่:ชุมชนกุฎีจีน
มามาอะวอดส์ 2025

** [[มามาอะวอดส์]] 2025** เป็นงานประกาศรางวัลที่กำลังจะจัดขึ้นวันที่ 28 และ 29 พฤศจิกายน ที่Kai Tak Stadium ใน ฮ่องกง ที่จัดขึ้นโดยซีเจ อีเอ็นเอ็ม ผ่านทางสถานีโทรทัศน์เอ็มเน็ต ถือเป็นครั้งที่ 27 ในประวัติศาสตร์ของงาน

ธีมของพิธีคือ *"Hear My Roar: uh-heung,"* ซึ่งเป็นสำนวนภาษาเกาหลีที่แปลว่า ความสนุกสนานหรือความตื่นเต้น

## เกณฑ์
เพลงและอัลบั้มทั้งหมดที่วางจำหน่ายตั้งแต่วันที่ 1 ตุลาคม 2024 ถึง 30 กันยายน 2025 มีสิทธิ์ได้รับการเสนอชื่อ

## นักแสดง
ประกาศรายชื่อนักแสดงชุดแรกในวันที่ 17 ตุลาคม และรายชื่อนักแสดงชุดที่สองได้รับการประกาศเมื่อวันที่ 20 ตุลาคม
### บทที่ 1 (28 พฤศจิกายน)

### บทที่ 2 (29 พฤศจิกายน)

## ผู้ชนะและผู้ได้รับการเสนอชื่อ
รายชื่อผู้ได้รับการเสนอชื่อได้รับการประกาศในวันที่ 16 ตุลาคม 2025 โดยเริ่มโหวตรางวัล Fans' Choice ในเวลาไม่นานหลังจากนั้น

ผู้ชนะและผู้ได้รับการเสนอชื่อจะถูกระบุตามลำดับตัวอักษรภาษาอังกฤษและตัวเลข

### รางวัลใหญ่

### รางวัลหลัก

### รางวัลที่ชื่นชอบ

## ออกอากาศ

## หมายเหตุ

## อ้างอิง

## แหล่งข้อมูลอื่น
* 

หมวดหมู่:ดนตรีเกาหลีใต้ในปี พ.ศ. 2568
เอ็มเน็ต
เดอะมิสโกลบ 2025

**เดอะมิสโกลบ 2025** () เป็นการจัดประกวดความงามเดอะมิสโกลบครั้งที่ 22 จัดขึ้นเมื่อวันที่ 15 ตุลาคม ค.ศ. 2025 ณ พระราชวังคองเกรส เมืองติรานา ประเทศแอลเบเนีย โดยมี ดริตา ซิริ และ มอรีน มอนตาญ เป็นพิธีกรดำเนินรายการ ถ่ายทอดสดผ่านช่องทาง YouTube มีผู้เข้าร่วมประกวดจำนวน 51 คนจากทั่วโลก

ในตอนท้ายของการประกวด ไดอานา โมเรโน The Miss Globe 2024 จากประเทศโคลอมเบีย ได้สวมมงกุฎให้แก่ ชญาธนุส ศรทัตต์ จากประเทศไทย ซึ่งเป็นผู้ครองตำแหน่ง เดอะมิสโกลบ 2025 คนใหม่

## ผลการประกวด
### ลำดับ

**§** - ผู้ชนะรางวัล **พีเพิลช้อยส์อวอร์ด** ได้สิทธิเข้ารอบ 21 คนสุดท้าย โดยอัตโนมัติ

## รางวัลพิเศษ

## ผู้เข้าประกวด
ผู้เข้าประกวด 50 คนที่ได้รับการยืนยันแล้ว: 

## หมายเหตุจากการประกวดระดับประเทศ
### การเข้าร่วมครั้งแรก

* 
* 
* 
* 
* 

## การประกวดอื่นที่ผู้เข้าร่วมเคยเข้าประกวดมาก่อน

ผู้เข้าประกวดบางรายเคยเข้าร่วมการประกวดนานาชาติอื่นมาก่อนหน้านี้ ได้แก่

**[[นางงามนานาชาติ 2023|มิสอินเตอร์เนชั่นแนล 2023]]**

*  – โจเลียน เปเด

**[[มิสเอิร์ธ 2023]]**

*  – โจเลียน เปเด *(เข้ารอบ 20 คนสุดท้าย)*

**[[มิสซูปราเนชันแนล 2019]]**

*  – คริสติน่า เจิ้ง

## ดูเพิ่ม
* เดอะมิสโกลบ

## อ้างอิง

## แหล่งข้อมูลอื่น

* เดอะมิสโกลบ
* 
* 

หมวดหมู่:การประกวดนางงาม
หมวดหมู่:เดอะมิสโกลบ
หมวดหมู่:มิสโกลบ
หมวดหมู่:มิสโกลบอินเตอร์เนชันแนล
หมวดหมู่:การประกวดความงามในปี พ.ศ. 2568
ชาวอาชาง

**อาชาง** () หรือ **ไมง์ตา** () เป็นกลุ่มชาติพันธุ์ที่ใช้ตระกูลภาษาทิเบต-พม่า และเป็นหนึ่งใน 56 ชาติพันธุ์ที่ประเทศจีนให้การยอมรับ และพบชนกลุ่มนี้ได้ในรัฐฉานและรัฐกะชีนในประเทศพม่า

บางแห่งว่าชาวอาชาง คือ ลูกหลานของเผ่าเชียงแถบมณฑลเสฉวนและกานซู่ ที่อพยพเคลื่อนตัวลงไปตั้งถิ่นฐานที่มณฑลยูนนาน บ้างก็ว่าเป็นชาวไทใหญ่กลุ่มหนึ่งที่หันไปพูดภาษาพม่าเหนือ แม้จะสื่อสารด้วยด้วยภาษาที่ใกล้เคียงกับพม่า แต่ไม่ได้รับระบบการเขียนมาใช้ จึงใช้อักษรจีนแทน นอกจากนี้ชาวอาชางหลายคนสามารถสื่อสารด้วยภาษาไทลื้อผ่านการค้ากับชาวไทกลุ่มอื่น ชาวอาชางส่วนใหญ่อาศัยในอำเภอเหลียงเหอ (หรือ เมืองตี) จังหวัดปกครองตนเองชนชาติไทและจิ่งพัว เต๋อหง (หรือ ใต้คง) ส่วนใหญ่ชาวอาชางกลุ่มนี้นับถือศาสนาพุทธนิกายเถรวาท

*ชาวฮู่ซา* () เป็นชาวอาชางอีกกลุ่มหนึ่ง ตั้งถิ่นฐานอยู่ในอำเภอหล่งชวัน (หรือ เมืองวัน) จังหวัดเต๋อหง มีภาษาเฉพาะกลุ่มที่แตกต่างจากอาชางกลุ่มอื่น พวกเขาได้รับวัฒนธรรมจีนมาค่อนข้างสูง มีการผสานความเชื่อศาสนาชาวบ้านจีน เช่น ตั้งป้ายบูชาบรรพชนตามความเชื่อลัทธิขงจื๊อ และนับถือศาสนาพุทธนิกายเถรวาทปะปนกับลัทธิเต๋า ด้วยเหตุนี้ชาวฮู่ซาพยายามแยกเป็นชาติพันธุ์ออกมาเป็นเอกเทศช่วงคริสต์ทศวรรษ 1950 แต่ไม่ประสบความสำเร็จ และอีกกลุ่มคือ *ชาวเซียนเต่า* () ถูกจัดว่าเป็นชาวอาชางอีกกลุ่ม ตั้งถิ่นฐานที่อำเภออิ๋งเจียง (หรือ เมืองหล้า) จังหวัดเต๋อหง มีภาษาเฉพาะในการสื่อสาร มีผู้พูดไม่ถึง 100 คน ซึ่งจัดอยู่ในกลุ่มภาษาพม่า และรับอิทธิพลภาษาจีนไม่มาก พวกเขาระบุตัวตนว่าเป็นคนละกลุ่มกับชาวอาชาง ส่วนในประเทศพม่า มีกลุ่มชนเรียกว่า *ไทซะ* เป็นชาวอาชางที่รับอิทธิพลด้านภาษาและวัฒนธรรมไทใหญ่ไปใช้

## ประวัติ
ชาวอาชางเป็นสืบสันดานจากชาวเชียงที่ตั้งถิ่นฐานอยู่บริเวณมณฑลเสฉวน และมณฑลกานซู่ เมื่อราว 2,000 ปีก่อน ชาวอาชางเคลื่อนตัวลงมาตั้งถิ่นฐานที่หยุนหลงในยุคราชวงศ์หยวน (ราว พ.ศ. 1814–1911) ถือเป็นชนกลุ่มแรก ๆ ที่เข้ามาตั้งถิ่นฐานในมณฑลยูนนาน บางแห่งก็ว่าพวกเขาคือชาวไทใหญ่ที่หันไปพูดภาษาพม่าเหนือ

พวกเขามีผู้นำคนแรกชื่อ จ่าวข่าย () ทำให้ชาวอาชางมีอำนาจเหนือพื้นที่หยุนหลงมาโดยตลอด ต่อมาหวัง ต้วนซื่อ () พ่อค้าชาวฮั่นจากต้าหลี่ได้เข้าคุกคามบ้านหยุนหลง จากนั้นก็เริ่มมีพ่อค้าต่างเมืองเข้ามาติดต่อแทนที่ชาวอาชางอย่างที่เคยเป็นมา มีชาวฮั่นและชาวไป๋เข้าไปตั้งถิ่นฐานในหยุนหลงเป็นจำนวนมาก อำนาจของชาวอาชางก็พลอยเสื่อมทรามลงไป และชาวอาชางเริ่มเคลื่อนย้ายลงมาตั้งถิ่นฐานในแถบจังหวัดเต๋อหง นิราศจากถิ่นฐานดั้งเดิมของตนไป

ปัจจุบันชาวอาชางจำนวน 33,936 คน หรือคิดเป็นร้อยละ 90 ของประชากรชาวอาชาง ตั้งถิ่นฐานอยู่ในอำเภอหล่งชวัน (หรือ เมืองวัน) อำเภอเหลียงเหอ (หรือ เมืองตี) และนครหมางชื่อ (หรือ เมืองข้อน) ในจังหวัดเต๋อหง ส่วนชาวอาชางอีกกลุ่มอาศัยอยู่ในอำเภอหลงหลิง ในนครเป่าซาน ซึ่งตั้งอยู่ใกล้เคียงกัน

## อ้างอิง

หมวดหมู่:กลุ่มชาติพันธุ์ในประเทศจีน
หมวดหมู่:กลุ่มชาติพันธุ์ในประเทศพม่า
อุปกรณ์หนัก

**อุปกรณ์หนัก** () **เครื่องจักรหนัก** (heavy machinery) **เครื่องจักรงานดิน** (earthmovers) **ยานพาหนะก่อสร้าง** (construction vehicles) หรือ **อุปกรณ์ก่อสร้าง** (construction equipment) หมายถึงยานพาหนะสำหรับงานหนักซึ่งได้รับการออกแบบมาเป็นพิเศษเพื่อปฏิบัติงานก่อสร้าง ส่วนใหญ่มักเกี่ยวข้องกับงานดินหรือการก่อสร้างขนาดใหญ่อื่น ๆ อุปกรณ์หนักโดยทั่วไปประกอบด้วยระบบอุปกรณ์ห้าส่วน ได้แก่ ทำงาน (implement) ลากจูง (traction) โครงสร้าง (structure) ส่งกำลัง (power train) และควบคุม/ข้อมูล (control/information) 

มีการใช้อุปกรณ์หนักมาตั้งแต่ศตวรรษที่ 1 ก่อนคริสตกาลเป็นอย่างน้อย โดยวิศวกรชาวโรมันโบราณ วิตรูวิอุส (Vitruvius) ได้อธิบายถึงปั่นจั่นที่ขับเคลื่อนด้วยแรงงานคนหรือสัตว์ใน *[[De architectura]]* ของเขา

อุปกรณ์หนักทำงานโดยอาศัยหลักการได้เปรียบเชิงกลของเครื่องกลอย่างง่ายซึ่งเพิ่มอัตราส่วนระหว่างแรงขาเข้าที่ใช้กับแรงที่กระทำ ทำให้งานที่เดิมต้องใช้คนหลายร้อยและใช้เวลาหลายสัปดาห์ในการทำงานสามารถทำได้ง่ายขึ้นและเร็วขึ้น อุปกรณ์บางชนิดใช้ระบบขับเคลื่อนด้วยไฮดรอลิกเป็นแหล่งกำเนิดการเคลื่อนที่หลัก

คำว่า "แพลนต์" (plant) ในบริบทนี้ ได้ถูกนำมาใช้หมายถึงอุปกรณ์อุตสาหกรรมทุกประเภท รวมถึงอุปกรณ์เคลื่อนที่ (เช่น ในความหมายเดียวกับโรงไฟฟ้า - powerplant) อย่างไรก็ดี เดิมทีคำว่า "แพลนต์" หมายถึง "โครงสร้าง" หรือ "สถานประกอบการ" โดยทั่วไปในความหมายของโรงงานหรือสถานที่เก็บสินค้า ดังนั้นจึงถูกใช้ตรงกันข้ามกับเครื่องจักรที่เคลื่อนย้ายได้ โดยมักอยู่ในวลี "แพลนต์และอุปกรณ์" (plant and equipment)

## อ้างอิง
ความถี่นือควิสต์

**ความถี่นือควิสต์** (Nyquist frequency) คือค่าความถี่ที่เป็นครึ่งหนึ่งของความถี่การชักตัวอย่าง เมื่อทำการชักตัวอย่างสัญญาณ

f_n := f_s / 2

หากความถี่ในการชักตัวอย่าง f_s ไม่เพียงพอ แล้วต้องการจะทำการวิเคราะห์สัญญาณที่มีความถี่มากกว่าความถี่นือควิสต์ *<math>f_n</math>* จะเกิดการเลียนแบบสัญญาณขึ้นระหว่างการชักตัวอย่าง ทำให้ไม่สามารถทำซ้ำได้อย่างถูกต้อง ทฤษฎีบทเกี่ยวกับขีดจำกัดการทำซ้ำนี้ ซึ่งฮารี นือควิสต์ได้ทำนายไว้ใน ปี ค.ศ. 1928 เรียกว่า ทฤษฎีบทการชักตัวอย่าง

ระวังสับสนกับ อัตรานือควิสต์ (Nyquist rate) ซึ่งเป็นค่าความถี่การชักตัวอย่างขั้นต่ำ (นั่นคือ สองเท่า ของความถี่สัญญาณ) ที่เป็นไปตาม**เกณฑ์นือควิสต์**เพื่อสร้างสัญญาณเฉพาะหรือกลุ่มสัญญาณซ้ำได้อย่างแม่นยำเมื่อสุ่มตัวอย่างและสร้างใหม่

ตัวอย่างเช่น ซีดีมีความถี่การชักสัญญาณอยู่ที่ 44100 ครั้งต่อวินาที ดังนั้นความถี่นือควิสค์ก็จะเป็นครึ่งหนึ่ง นั่นคือ 22050 เฮิรตซ์ (รอบต่อวินาที) ในทางกลับกัน อัตรานือควิสต์สำหรับความถี่การชักตัวอย่าง 22050 เฮิรตซ์ จะเท่ากับ 44100 ครั้งต่อวินาที

## ตัวอย่าง
วัดสัญญาณโดยใช้เครื่องมือวัดที่มี ความถี่การสุ่มตัวอย่าง *f<sub>s</sub>* = 100 เฮิรตซ์ สัญญาณเดิมมีจุดสูงสุดที่ (ก) 25 เฮิรตซ์ (ข) 40 เฮิรตซ์ และ (ค) 70 เฮิรตซ์

ในกรณีนี้ ความถี่นือควิสต์ *f<sub>n</sub>* = *f<sub>s</sub>*/2 = 100/2 = 50 [Hz] ดังนั้นจึงสามารถระบุจุดสูงสุด (ก) และ (ข) ใน สเปกตรัม ของสัญญาณที่วัดได้อย่างถูกต้อง

อย่างไรก็ตาม เนื่องจากส่วนประกอบความถี่ของ (ค) มีค่าเกิน *f<sub>n</sub>* จุดสูงสุดที่สอดคล้องกันในสัญญาณที่วัดได้จะปรากฏที่ 30 เฮิรตซ์ ซึ่งทบกลับจาก *f<sub>n</sub>* สเปกตรัม ไม่สามารถแยกแยะได้ว่าจุดสูงสุดนี้แสดงถึงส่วนประกอบความถี่ 30 เฮิรตซ์จริงหรือส่วนประกอบความถี่สูงที่ถูกสร้างการทบกลับ

ในการวัดสัญญาณจริง มีขีดจำกัดของความถี่การชักตัวอย่าง *f<sub>s</sub>* ของเครื่องมือวัด ซึ่งทราบและระบุไว้ในคู่มือการใช้

บ่อยครั้งที่เราไม่ทราบว่าสัญญาณต้นฉบับที่จะวัดมีองค์ประกอบความถี่ใดบ้าง ดังนั้น เพื่อป้องกันการเกิดสัญญาณรบกวนนี้ จึง จำเป็นต้องกรอง สัญญาณป้อนเข้าที่ส่งไปยังเครื่องมือวัดให้ไม่มีความถี่เกิน f_n = f_s / 2

## อ้างอิง

หมวดหมู่:การประมวลผลสัญญาณดิจิทัล
พนมทวนเล็ก ห้าพลัง

**อนุศักดิ์ ทิศกระโทก** (เกิด 1 พฤศจิกายน พ.ศ. 2509) หรือที่รู้จักในชื่อ **พนมทวนเล็ก ห้าพลัง**   เป็นอดีตนักมวยไทยอาชีพชาวไทย เขาเป็นอดีตแชมป์ของสนามมวยเวทีลุมพินีและอดีตแชมป์ของสนามมวยราชดำเนินสองสมัยในสามรุ่นน้ำหนัก รวมถึงได้รับรางวัลนักมวยไทยยอดเยี่ยมประจำปี พ.ศ. 2529 ของสมาคมผู้สื่อข่าวกีฬาแห่งประเทศไทยอีกด้วย

## ประวัติและอาชีพ
พนมทวนเล็กเริ่มต้นฝึกมวยไทยกับลุงของเขา และขึ้นชกครั้งแรกที่บ้านเกิดโดยใช้ชื่อบนสังเวียนว่า “อนุศักดิ์ ส.โพธิ์พิทักษ์” เขาได้รับความสนใจจากเล้ง สารคาม คนดังในวงการมวยไทยภาคอีสาน จึงถูกดึงตัวมาอยู่ภายใต้การดูแลของเล้ง รวมถึงได้เข้ามาอยู่และฝึกซ้อมที่ค่ายศักดิ์นิพนธ์ด้วย เล้งทุ่มทุนผลักดันให้ชกหลายไฟต์ ด้วยความหวังว่าจะทำรายได้หลักแสนบาท ในปี พ.ศ. 2525 อนุศักดิ์ได้ย้ายไปอยู่กับค่ายห้าพลังที่กรุงเทพมหานคร และนั่นคือช่วงเวลาที่เขาได้กลายเป็น “พนมทวนเล็ก ห้าพลัง” ซึ่งแฟนมวยรู้จักกันอย่างแพร่หลาย

พนมทวนเล็กเป็นนักมวยที่มีความโดดเด่นในด้านการโน้มคอและตีเข่าในช่วงทศวรรษที่ 1980 โดยเขาได้ฝึกซ้อมร่วมกับยอดมวยเข่าระดับตำนานคนอื่น ๆ เช่น ดีเซลน้อย ช.ธนสุกาญจน์และฉมวกเพชร ห้าพลัง เขาได้รับฉายาว่า "ขุนเข่าทะเลคลั่ง" ซึ่งเป็นที่รู้จักจากการกดดันคู่ต่อสู้ด้วยการเคลื่อนไหวและการตีเข่าอย่างไม่ลดละ

หลังจากเลิกชกมวย พนมทวนเล็กได้ประกอบอาชีพเป็นเทรนเนอร์ทั้งในประเทศไทยและประเทศญี่ปุ่น

## อ้างอิง

หมวดหมู่:บุคคลที่เกิดในปี พ.ศ. 2509
หมวดหมู่:บุคคลที่ยังมีชีวิตอยู่
หมวดหมู่:นักมวยไทยชายชาวไทย
หมวดหมู่:นักมวยจากจังหวัดมหาสารคาม
เจริญทรัพย์ เกียรติบ้านช่อง

**ทวีศักดิ์ รัตนคช** (เกิด 29 กันยายน พ.ศ. 2514) หรือที่รู้จักกันในชื่อ **เจริญทรัพย์ เกียรติบ้านช่อง** เป็นอดีตนักมวยไทยอาชีพชาวไทย เขาเป็นอดีตแชมป์ของสนามมวยเวทีลุมพินีสองรุ่น และยังได้รับรางวัลนักมวยไทยยอดเยี่ยมประจำปี พ.ศ. 2535 ของสมาคมผู้สื่อข่าวกีฬาแห่งประเทศไทย โดยโด่งดังอย่างมากในช่วงทศวรรษที่ 1990

## หลังจากเลิกชกมวย
หลังจากเลิกชกมวย เจริญทรัพย์ได้เปิดค่ายมวยของตัวเองชื่อว่า “ศิษย์เจริญทรัพย์” ที่จังหวัดปทุมธานี เขาฝึกสอนให้กับนักมวยที่ชกในกรุงเทพฯ เช่น เพชรสองภาค ศิษย์เจริญทรัพย์, เพชรสองคม ศิษย์เจริญทรัพย์ รวมถึงลูกชายของเขา โฟร์วิน ศิษย์เจริญทรัพย์ ซึ่งคว้าแชมป์ IFMA Youth World ในปี พ.ศ. 2560 และแชมป์ทรูโฟร์ยูรุ่น 108 ปอนด์ ในปี พ.ศ. 2561

## อ้างอิง

หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:นักมวยไทยชายชาวไทย
หมวดหมู่:นักมวยจากจังหวัดนครศรีธรรมราช